钦定古今图书集成/明伦汇编/氏族典/第231卷 > 杨信民
## 钦定古今图书集成/明伦汇编/氏族典/第231卷 > 杨信民

按《明外史杨信民传》：“信民，名诚，以字行，浙江新昌人。
举于乡，入国学。宣德时，除工科给事中。丧母，营葬土
石必躬舁。服阕，改刑科。正统中，清军江西还，以王直
荐，擢广东左参议。清操绝俗。景帝监国，用于谦荐，命
守备白羊口。而广东贼黄萧养围广州急，岭南人乞
信民，乃以为右佥都御史，巡抚其地。信民至，厉甲兵”，
招降解散，贼势渐衰。信民暴疾卒，景泰元年三月也。
讣闻，诏其子玖为国子生。成化中，赐谥《恭惠》。